आंदोलनकारी किसानों के पक्ष में सत्यपाल मलिक का बयान, बोले- सरकार दे MSP की गारंटी, सुलझ जाएगा विवाद
सत्यपाल मलिक ने कहा कि अगर सरकार कानून बनाकर MSP की गारंटी दे दे तो ये पूरा मसला सुलझाया जा सकता है। उन्होंने कहा कि आंदोलनकारी किसान MSP गारंटी कानून से कम पर समझौता नहीं करेगा। किसानों को केवल यही चाहिए।
नई दिल्ली. केंद्र सरकार के तीन कृषि कानूनों के विरोध में और MSP की मांग को लेकर किसान संगठनों के विरोध प्रदर्शन को तकरीबन एक साल का समय हो गया है। दिल्ली की सीमाओं के साथ-साथ पंजाब और हरियाणा में कई स्थानों पर किसान प्रदर्शन कर रहे हैं। इस बीच किसानों के समर्थन में मेघालय के राज्यपाल सत्यपाल मलिक का बयान आया है।सत्यपाल मलिक ने कहा कि अगर सरकार कानून बनाकर MSP की गारंटी दे दे तो ये पूरा मसला सुलझाया जा सकता है। उन्होंने कहा कि आंदोलनकारी किसान MSP गारंटी कानून से कम पर समझौता नहीं करेगा। किसानों को केवल यही चाहिए।उन्होंने कहा, "अगर सरकार कानून के जरिए MSP गारंटी मुहैया कराती है तो इसका समाधान (तीन कृषि कानूनों के खिलाफ किसानों का आंदोलन) हो सकता है। एक ही बात है तो उसे पूरा क्यों नहीं कर रहे हो? वो MSP से कम पर समझौता नहीं करेंगे।"